Барыс: Я пачну здалёк! Шмат год таму, у часы славутых ваяроў, эпічных бітваў і баляў, мяне яшчэ не было… А вось ужо потым нарадзіўся я, крыху падрос, і зацягнула мяне ў клуб гістарычнай рэканструкцыі, там мяне фолкам і накрыла! :) Чаму менавіта фэнтэзі-фолк? На мой погляд, не сказаць, што мы граем надта дужа фэнтэзі, але ж гэта ў першую чаргу фолк – і гэта файна, будзь ён фэнтэзі, ці метал, ці ірляндскі трад. А наконт папулярнасьці адзначу, што кожнаму сваё. Я, шчыра кажучы, на сэйшэнах не адчуваю сябе няўтульня з-за адсутнасьці гламурства і рэальнапацанства.